兼且自從土耳其2016年政變流產，德國已經同土耳其關係變得緊張，加上擁有德國同土耳其雙重國籍嘅《世界報》記者於傑爾響土耳其被人拉咗，再令到兩國關係進一步轉差，之後默克爾重申支持言論自由嘅立場，而土耳其總統埃爾多安就話於傑爾串通庫爾德工人黨，係來自德國嘅間諜，又話佢匿響德國使領館長達成個月，期間土耳其政府曾經叫使館交人但係無功而還，譴責德國煽動恐怖活動。